《次韵欧阳良有高山仰止四首 其四》
宋代·赵文

世变如江河，不知何时止。芸芸生其间，有如赴海水。

乾坤一大瓮，岁月等流矢。公言信可感，流辈乃尔耳。

古来文章家，传者十数子。磨灭十八九，谁复知姓氏。

要为不朽计，圣贤事在己。勖哉立其心，食鱼何必鲤。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。